laion/Wikipedia-Exotic huggingface dataset:
מרלון פוסי

מרלון ג'וזף פוסי (באנגלית: Marlon Joseph Fossey; נולד ב-9 בספטמבר 1998 בלוס אנג'לס שבקליפורניה, ארצות הברית) הוא כדורגלן אמריקאי המשחק בעמדת המגן הימני בקבוצת סטנדרד לייז' מליגת העל הבלגית ובנבחרת ארצות הברית. פוסי נולד בלוס אנג'לס שבקליפורניה, ארצות הברית. בגיל 4 עבר יחד עם משפחתו למקום הולדתה של אמו, האי ג'רזי, ובגיל 11 עבר עם משפחתו לאנגליה. פוסי גדל במחלקת הנוער של פולהאם, ממנה הושאל לקבוצות הבוגרים של שרוסברי טאון ובולטון וונדררס מהפוטבול ליג הראשונה. ב-6 בספטמבר 2022 חתם פוסי בסטנדרד לייז' מליגת העל הבלגית. ב-9 באוקטובר ערך את הופעת הבכורה שלו במועדון, בניצחון 0–1 על שרלרואה במסגרת המחזור ה-11 בליגה לעונת 2022/2023. ב-23 באוקטובר הבקיע את שער הבכורה שלו במועדון, בניצחון 1–3 על אנדרלכט במסגרת המחזור ה-14 בליגה. ב-10 בספטמבר 2024 ערך פוסי את הופעת הבכורה שלו בנבחרת ארצות הברית, בתיקו 1-1 נגד נבחרת ניו זילנד במשחק ידידות. מרלון פוסי, ברשת החברתית אינסטגרם מרלון פוסי, באתר Transfermarkt מרלון פוסי, באתר Soccerway מרלון פוסי, באתר BDFutbol מרלון פוסי, באתר WorldFootball.net מרלון פוסי, באתר National Football Teams מרלון פוסי, באתר FootballDatabase.eu מרלון פוסי, באתר ESPN Fulham FC, Fulham FC, Fulham FC Lewis Cox, Marlon Fossey aiming to reach 'the next level' and bring success in Shrewsbury Town loan, www.shropshirestar.com, ‏2020-08-28 (באנגלית) "Marlon Fossey: Shrewsbury Town sign defender on season-long loan from Fulham". BBC Sport (באנגלית בריטית). 2020-08-28. נבדק ב-2024-09-13. Lewis Cox, Shrewsbury Town complete loan signing of USA youth international Marlon Fossey from Fulham, www.shropshirestar.com, ‏2020-08-28 (באנגלית) Marlon Makes Wanderers Move | Bolton Wanderers FC, www.bwfc.co.uk (באנגלית) "Marlon Fossey: Bolton Wanderers sign Fulham right-back on loan". BBC Sport (באנגלית בריטית). 2022-01-03. נבדק ב-2024-09-13. Rutzler, Peter. "Fulham agree to sell United States defender Marlon Fossey to Standard Liege". The New York Times (באנגלית אמריקאית). ISSN 0362-4331. נבדק ב-2024-09-13. John McDougall, Fossey aims to build on Bolton loan with Standard Liege after Fulham transfer, Manchester Evening News, ‏2022-09-07 (באנגלית) Sporting Charleroi vs. Standard Liège - 9 October 2022 - Soccerway, int.soccerway.com Standard Liège vs. Anderlecht - 23 October 2022 - Soccerway, int.soccerway.com USA 1-1 New Zealand (Sep 10, 2024) Final Score, ESPN (באנגלית) United States vs. New Zealand - 11 September 2024 - Soccerway, int.soccerway.com
גרוס-גראו (מחוז)

גְרוֹס-גֶרַאוּ (בגרמנית: Groß-Gerau) הוא מחוז בדרום מדינת הסן שבגרמניה. מחוזות סמוכים הם מיין-טאונוס, פרנקפורט, ללא מחוז, דארמשטאדט-דיבורג, ברגשטראסה, אלציי-וורמס, מיינץ-בינגן והערים ללא מחוז מיינץ וויסבאדן. שורשי המחוז ההיסטוריים הם ב"גראואר מארק", שהוזכר לראשונה בשנת 910. החל משנת 1066, הרוזנים מקאצנלבוגן הפכו לשליטי האזור, עד שבשנת 1479 הוא הגיע להסן. המחוז הוקם בשנת 1832. החלק המזרחי הועבר למחוז דארמשטאדט-דיבורג בשנת 1874, מה שנתן למחוז את גודלו הנוכחי. בשנת 1979, המחוז החל שותפות עם מחוז צ'שייר (בריטניה). שותפויות אחרות הן עם המחוז ויימאר לאנד בתורינגיה, גרמניה, העירייה מסאטפה בניקרגואה והמחוז הפולני קלוצקו. המחוז ממוקם בעמק הריין העליון. נהר המיין יוצר את הגבול הצפוני של המחוז, נהר הריין את הגבול המערבי. במזרח מתרוממים הרי אוֹדֶנוֹוולד בגבול המחוז. הנקודה הגבוהה ביותר במחוז היא 145 מטר מעל פני הים, הממוקמת ליד מורפלדן על אתר השלכת אשפה לשעבר, והנמוכה ביותר היא 83.2 מטר גבוהה וממוקמת בפי המיין אל הריין. מדיה וקבצים בנושא גרוס-גראו בוויקישיתוף אתר האינטרנט הרשמי של גרוס-גראו גרוס-גראו, ברשת החברתית פייסבוק גרוס-גראו, ברשת החברתית אינסטגרם גרוס-גראו, ברשת החברתית LinkedIn גרוס-גראו, סרטונים בערוץ היוטיוב
המידו דיאלו (כדורגלן)

המידו דיאלו (בצרפתית: Hamidou Diallo; נולד ב-26 בינואר 2002 בבמקו שבמאלי) הוא כדורגלן מאלי המשחק בעמדת הבלם. דיאלו גדל במחלקת הנוער של דרבי אקדמי במאלי, ובהמשך שיחק במחלקות הנוער של לגנס ופארנסה. דיאלו נכלל בסגל הנבחרת האולימפית של מאלי לטורניר הכדורגל באולימפיאדת פריז (2024), וערך הופעה אחת בטורניר. המידו דיאלו, באתר Transfermarkt המידו דיאלו, באתר Soccerway Hamidou Diallo assina contrato profissional com o Farense, www.record.pt (ב־European Portuguese) Voici la liste des joueurs sélectionnés par le sélectionneur, Badra Alou Diallo pour les Jeux Olympiques Paris 2024 בחשבון הפייסבוק הרשמי של פדרציית הכדורגל המאלית, 8 ביולי 2024 (בצרפתית)
קוטה טאקאי

קוטה טאקאי (ביפנית: 高井 幸大; נולד ב-4 בספטמבר 2004 ביוקוהמה שביפן) הוא כדורגלן יפני המשחק בעמדת הבלם בקבוצת קאווסאקי פרונטלה מליגת העל היפנית ובנבחרת יפן. טאקאי גדל במחלקת הנוער של קווסאקי פרונטלה מליגת העל היפנית, ובשנת 2022 החל לשחק בקבוצה הבוגרת של המועדון במסגרת ליגת העל היפנית. טאקאי נכלל בסגל הנבחרת האולימפית של יפן לטורניר הכדורגל באולימפיאדת פריז (2024), וערך שלוש הופעות בטורניר. ב-5 בספטמבר 2024 ערך טאקאי את הופעת הבכורה שלו בנבחרת יפן, בניצחון 7-0 על נבחרת סין במסגרת מוקדמות מונדיאל 2026. מדיה וקבצים בנושא קוטה טאקאי בוויקישיתוף קוטה טאקאי, ברשת החברתית אינסטגרם קוטה טאקאי, באתר Transfermarkt קוטה טאקאי, באתר Soccerway קוטה טאקאי, באתר WorldFootball.net קוטה טאקאי, באתר FootballDatabase.eu קוטה טאקאי, באתר ESPN 高校2年生でトップ昇格。高井幸大はフロンターレの未来を担う｜Reona Takenaka, note（ノート）, ‏2022-02-15 (ביפנית) U-23日本代表 メンバー・スケジュール（7.11-8.11 フランス） 第33回オリンピック競技大会（2024／パリ） באתר הרשמי של התאחדות הכדורגל היפנית, 3 ביולי 2024 (ביפנית) Japan 7-0 China (Sep 5, 2024) Final Score, ESPN (באנגלית) Japan vs. China PR - 5 September 2024 - Soccerway, int.soccerway.com
לוין אירווינג הנדי

לוין אירווינג הנדי (באנגלית: Levin Irving Handy‏; 24 בדצמבר 1861 – 3 בפברואר 1922) היה מחנך, עורך דין ופוליטיקאי אמריקאי מווילמינגטון, דלאוור. הוא היה חבר במפלגה הדמוקרטית, שכיהן כחבר בית הנבחרים של ארצות הברית מדלאוור. הוא היה ידוע בשמו האמצעי. הנדי נולד ב-24 בדצמבר 1861 בברלין, מרילנד, והיה בנו של ויליאם ק. הנדי, כומר פרסביטריאני. סביו היו ויליאם וו. הנדי, עורך דין בולט במחוז סומרסט, מרילנד, והכומר רוברט ג'יי ברקינרידג' מקנטקי. כבנו של כומר שנע לעיתים קרובות, הוא גדל והתגורר במספר מקומות, ניו יורק, קנטקי והחוף המזרחי של מרילנד. הוא התחתן עם מרי בל ב-1887 ונולדו להם שני ילדים, ל. אירווינג הבן ומרגרט. הוא היה גם אחיינו של ויליאם ק. פ. ברקנרידג', קצין בולט בצבא הקונפדרציה וחבר בית הנבחרים מקנטקי. הנדי לימד בית ספר ברובע דמס, במחוז סומרסט, מרילנד, ובשנת 1881, בגיל 19, נבחר להיות מנהל בית הספר התיכון בסמירנה, דלאוור. עד 1887 הוא היה מפקח על כל בתי הספר הציבוריים במחוז קנט, דלאוור, ובשנת 1890 הוא התקבל לעבודה כמנהל אקדמיית אולד ניוארק, בניוארק, דלאוור. בינתיים, הוא למד משפטים עם ג'ון ר. ניקולסון מדובר, דלאוור, ודיבר לעיתים קרובות בבתי ספר להכשרת מורים באזור. הוא פרש מהוראה ב-1892, והפך לכותב מערכת בעיתון Wilmington Every Evening. הוא גם למד משפטים, התקבל ללשכת עורכי הדין ב-1899, והחל לעסוק בעריכת דין בדלאוור. עם פרישתו מההוראה הוא לקח תפקיד פעיל יותר בפוליטיקה, והפך ליושב ראש ועדת המפלגה הדמוקרטית בדלאוור מ-1892 עד 1896. הוא ביקש את המועמדות הדמוקרטית לשנת 1894 לחבר בית הנבחרים, אך הפסיד לסמואל בנקרופט, שהפסיד בעצמו בבחירות. הנדי נבחר לבית הנבחרים של ארצות הברית בשנת 1896, כשהביס את חבר בית הנבחרים הרפובליקני המכהן ג'ונתן ס. ויליס. במהלך קדנציה זו כיהן במיעוט הדמוקרטי בקונגרס ה-55. הוא ביקש להיבחר מחדש בשנת 1898, אולם הפסיד לרפובליקני ג'ון ה. הופקר, איש עסקים מסמירנה וקרוב משפחה של אשתו. בסך הכול כיהן מ-4 במרץ 1897 עד 3 במרץ 1899, בתקופת ממשלו של נשיא ארצות הברית ויליאם מקינלי. לאחר מכן, הנדי נשאר פעיל בפוליטיקה, השתתף בוועידות הלאומיות הדמוקרטיות של 1900, 1904 ו-1908, והפסיד בבחירות לתובע הכללי של המדינה ב-1904. הוא התמודד על הכהונה בבית הנבחרים פעם נוספת, ב-1908, אך הפסיד לרפובליקני ויליאם ה. הילד. הנדי מת ב-3 בפברואר 1922 בווילמינגטון, דלאוור ונקבר בבית הקברות גלנווד בסמירנה, דלאוור. בתו, מרגרט, הפכה לרופאה בולטת בווילמינגטון. היא עסקה בכך במשך חמישים וחמש שנה, והייתה מובילה בהקמת מאגרי חלב לפגים. אנדרו וייאת' צייר את דיוקנה וקרא לו "רופא ילדים". לוין אירווינג הנדי, באתר המדריך הביוגרפי של הקונגרס של ארצות הברית (באנגלית) לוין אירווינג הנדי, באתר "Find a Grave" (באנגלית)
ט"ז באלול

ט"ז באלול הוא היום השישה עשר בחודש השנים עשר בשנה העברית, למניין החודשים מתשרי, והיום השישה עשר בחודש השישי למניין החודשים מניסן. ט"ז באלול לעולם לא יחול, בלוח העברי הקבוע, בימים ראשון, רביעי ושישי, ועל כן הוא משתייך לקבוצת הימים הנקראת "לא אדו". ה'תשל"ג – 12 מטוסי קרב סוריים מופלים בקרבות אוויר על ידי חיל האוויר הישראלי ה'תשמ"ד – שמעון פרס מציג את הממשלה העשרים ואחת (ממשלת האחדות הלאומית חלק א') ומתחיל לכהן כראש ממשלת ישראל ה'תרכ"ה – הרב אברהם יצחק הכהן קוק (הרב קוק), רבן של יפו והמושבות, רבה של ירושלים, מייסד הרבנות הראשית לישראל וישיבת מרכז הרב (נפטר ה'תרצ"ה) ה'תר"ץ – אורה נמיר, חברת הכנסת ושרת העבודה והרווחה ה'תש"ז – בתיה גור, סופרת ישראלית (נפטרה ב-ה'תשס"ה) ה'תש"ח – הרב משה הבלין, הרב האשכנזי של קריית גת, וחבר בית דין רבני חב"ד ה'תשכ"ד – דוד זאב רוטנברג, עיתונאי וסופר ישראלי, מחבר ספרים ה'תשל"ו – שחר חסון, שחקן וסטנדאפיסט ישראלי ה'תשל"ז – יצחק אבינרי, בלשן עברי, מחדש מילים ובעל "היכל רש"י" ה'תשס"ה – שמעון ויזנטל, צייד נאצים (נולד ה'תרס"ט) ה'תשס"ט – דני ז'ק, ראש העיר השני של קריית ביאליק ה'תשס"א – אברהם אביגדור נחום לנדא, האדמו"ר מסטריקוב ט"ו באלול – י"ז באלול אלול
מיכאל לפרדון

מיכאל (מישקה) לפרדון (1947 – 29 בספטמבר 2024) היה כדורגלן, מנהל כדורגל וכדורסל ישראלי ואחד הסמלים הגדולים של מועדון הכדורגל הפועל חולון. לפרדון נולד בפולין ועלה לישראל עם משפחתו בגיל 10. שיחק במשך רוב הקריירה בקבוצת הכדורגל של הפועל חולון, והגיע ממנה - כששיחקה בליגה א', השנייה - לנבחרת הנוער של ישראל. היה שותף לעלייה ההיסטורית של הקבוצה בעונת 1969/1970 בליגה א' לליגה הבכירה ועם השנים היה לאחד השחקנים המזוהים ביותר עם המועדון. היה ידוע בזריקות החוץ החזקות והארוכות שלו. בהמשך שיחק שלוש עונות בקבוצת הכדורגל של הפועל תל אביב אך חזר לסיים את הקריירה כשחקן פעיל במועדון בו גדל. לפרדון הוא מלך השערים של הפועל חולון בכל הזמנים עם 145 כיבושים (126 בליגה ו-19 בגביע המדינה). לאחר פרישתו ממשחק פעיל מונה למנהל קבוצת הכדרוסל של הפועל חולון באחת מתקופות הזוהר של המועדון עם הישראלים המובילים ישראל אלימלך, ניב בוגין, אבי מאור, עופר יעקובי ומוטי דניאל. למשך תקופה קצרה אף שימש כמנהל נבחרת ישראל בכדורסל. בהמשך היה גם מנהל מועדון הכדורגל של הפועל צפרירים חולון. ynet ספורט, מישקה לפרדון, שחקן העבר של הפועל חולון והפועל ת"א, הלך לעולמו, באתר ynet, 29 בספטמבר 2024 יעקב אגור, צילום של לפרדון מ-1965, הארץ, 19 בפברואר 1965 יהושע שגיא (עיתונאי), התקוה הגדולה, הארץ, 19 בפברואר 1965 אהרלה ויסברג, ‏‏מישקה לפרדון הלך לעולמו בגיל 77, באתר ספורט1, 29 בספטמבר 2024
תאוריית תקציב אנרגיה דינמי

תאוריית תקציב אנרגיה דינמי (DEB) היא תיאוריה מטבולית פורמלית המספקת מסגרת כמותית אחת לתיאור דינמי של היבטי חילוף החומרים (תקציבי אנרגיה ומסה) של כל האורגניזמים החיים ברמת הפרט, בהתבסס על הנחות לגבי ספיגת אנרגיה, אחסון, ושימוש בחומרים שונים. תאוריית ה-DEB מקפידה על עקרונות תרמודינמיים מחמירים, מונעת על ידי דפוסים שנצפו בצורה אוניברסלית, אינה ספציפית למין, ומקשרת בין רמות שונות של ארגון ביולוגי (תאים, אורגניזמים ואוכלוסיות) כפי שנקבע על ידי ההשלכות של אנרגטיקה. מודלים המבוססים על תאוריית ה-DEB יושמו בהצלחה על למעלה מ-1,000 מינים עם יישומים אמיתיים, החל משימור, חקלאות ימית, אקולוגיה כללית ואקוטוקסיקולוגיה. התיאוריה תורמת לבסיס התאורטי של התחום המתפתח של אקולוגיה מטבולית (אנ'). ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
יגאל פת-אל

יגאל פת-אל (נולד ב-1959) הוא חבר האיגוד האסטרונומי הבין-לאומי. ניהל את מצפה הכוכבים בגבעתיים מ-1986 עד 2016 ומ-1987 שימש כיושב ראש האגודה הישראלית לאסטרונומיה. במסגרת עבודתו במצפה הכוכבים בגבעתיים הנחה עבודות חקר של תלמידים בנושא האסטרונומיה וחקר החלל מכל רחבי ישראל. ב-2006 השלים את חובותיו וקיבל תואר דוקטור על מחקרו בנושא השביטים במסגרת המחלקה לגיאופיזיקה ומדעים פלנטריים באוניברסיטת תל אביב. בצעירותו רכש השכלה ככלכלן ואף עבד בתחום בבנק הפועלים כאחראי תחום הדרכת תחום אשראי וסחר-חוץ. תרומתו להחדרת נושא האסטרונומיה בקרב הקהל הרחב ובמערכת החינוך בישראל ניכרת בין השאר בסיוע להקמת מרכזי אסטרונומיה שונים ברחבי ישראל והשתתפות בוועדות היגוי במיזמים ארציים בתחום האסטרונומיה, כגון החידונים השנתיים על שם אילן רמון לחטיבות הביניים ולבתי הספר היסודיים. בהיבט האקדמי לקח חלק בצוות הפיתוח של הקורס "צפונות היקום" באוניברסיטה הפתוחה ובצוות ההיגוי והפיתוח של המגמה "הנדסת חלל" ברשת אורט. פת-אל לימד ומלמד את נושא האסטרונומיה בבתי ספר יסודיים, בחטיבות ביניים, בבתי ספר תיכוניים, במסגרת האוניברסיטה הפתוחה, אוניברסיטת בר-אילן, המרכז הבינתחומי הרצליה ובמצפה הכוכבים בגבעתיים. פת-אל משמש כיועץ לגופים שונים בתחום האסטרונומיה, ובמסגרת זו בין היתר לגופים כמו הפלנתניה - הפלנטריום העירוני שבנתניה וסוכנות החלל הישראלית וכן את הקמת פארק החלל הישראלי באשקלון. פת-אל שימש שנים רבות כעורך ועורך מדעי של הרבעון "אסטרונומיה" (לשעבר "כל כוכבי אור") של האגודה הישראלית לאסטרונומיה וכן ערך את האלמנך השנתי של שמי ישראל, עד לשנת 2011, אז הוחלף האלמנך בספר השנה לשמי ישראל. כותב בענייני אסטרונומיה בכתבי עת שונים ומשמש בשנים האחרונות כמנהל פורום האסטרונומיה של אתר ynet. כמו כן כתב מספר ספרים בתחום האסטרונומיה התצפיתית - אסטרונומיה - מדריך להכרת השמים, שיצא בארבע מהדורות (האחרונה בשנת 2012), העוסק ביסודות האסטרונומיה התצפיתית וכן את האנציקלופדיה של קבוצות הכוכבים בשני כרכים, העוסקת בקבוצות הכוכבים בשמים, מקור השמות של הכוכבים, הסיפורים המיתולוגיים הקשורים בקבוצות הכוכבים וכן מידע על גרמי השמים השונים בכל קבוצה. כמו כן משנת 2012 כותב ועורך את ספרי השנה לשמי ישראל, העוסק בתופעות האסטרונומיות הנצפות בשמי ישראל שהחליף את האלמנך השנתי של האגודה הישראלית לאסטרונומיה. בשנת 2014 נבחר על ידי סוכנות החלל הישראלית, להיות יו"ר משותף של ועדת ההיגוי הבינלאומית IPC co-chair של פדרציית האסטרונאוטיקה הבינלאומית (IAF) עבור שני הקונגרסים השנתיים של הפדרציה (IAC) שהתקיימו בטורונטו שבקנדה בשנת 2014 (IAC65) ובירושלים בשנת 2015 (IAC66). פת-אל מרבה להופיע בפני הציבור הרחב בהרצאות בתחום, ומופיע בתקשורת בנושאים אסטרונומיים אקטואליים. תחום התמחותו באסטרונומיה קלאסית, בקבוצות הכוכבים והמיתולוגיה שלהן, וכן כחוקר במעבדה לחקר שביטים בחוג לגיאופיזיקה ומדעים פלנטריים באוניברסיטת תל אביב. במסגרת עיסוקיו, פת-אל שותף בניהול חנות לציוד אסטרונומי בשם קוסמוס. אסטרונומיה – מדריך להכרת השמים, הוצאת קוסמוס טלסקופים, 1998. אטלס קוסמוס לשמי ישראל, הוצאת קוסמוס טלסקופים, 2006. האנציקלופדיה של קבוצות הכוכבים (2 כרכים), הוצאת קוסמוס 2005, מהדורה שנייה הוצאת מעריב 2008. ספרי השנה לשמי ישראל, הוצאת קוסמוס טלסקופים, 2012-2017 היל"א - המרכז הישראלי למידע אסטרונומי האגודה הישראלית לאסטרונומיה אירי ריקין, כוכבים בפנים: אנציקלופדיה פשוטה ומרתקת, באתר nrg‏, 18 באוקטובר 2008 מאמרי יגאל פת-אל, באתר ynet פורום האסטרונומיה בניהולו רשימת הפרסומים של יגאל פת-אל, בקטלוג הספרייה הלאומית יגאל פת אל, דף שער בספרייה הלאומית
י"ז באלול

י"ז באלול הוא היום השבעה עשר בחודש השנים עשר בשנה העברית, למניין החודשים מתשרי, והיום השבעה עשר בחודש השישי למניין החודשים מניסן. י"ז באלול לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז" ואף פעם אין בו קריאת התורה. יום טוב במגילת תענית על עזיבת הרומאים את ירושלים תענית צדיקים על שמתו במגפה המרגלים מוציאי דיבת הארץ רעה בשנת ב'תמ"ט (שולחן ערוך, אורח חיים, סימן תק"פ, סעיף ב', לפי גרסאות מסוימות במגילת תענית בתרא). ה'תרצ"ה – הוחלו בגרמניה חוקי נירנברג, המפלים לרעה את יהודי גרמניה, ושוללים את אזרחותם ה'תרצ"ט – יום פרוץ מלחמת העולם השנייה, כאשר גרמניה הנאצית פולשת לפולין ה'תש"ח – הושלם פירוק האצ"ל וסיפוחו לצה"ל עם פירוק הגדוד הירושלמי ה'תשי"ג – בצה"ל מוקמת יחידה 101, בפיקודו של רס"ן אריאל שרון ה'תשנ"ד – נחתם הסכם ראשוני בין ישראל לאש"ף המאפשר ממשל עצמי חלקי לפלסטינים בשטחי יהודה ושומרון ה'תרמ"א – יוסף חיים ברנר, סופר עברי, נרצח ה'תרפ"א ה'תרמ"ג – הרב ד"ר יצחק ברויאר, משפטן, סופר, והוגה דעות, ממנהיגי אגודת ישראל (נפטר ה'תש"ו) ה'תרע"ח – ליאונרד ברנשטיין, מלחין ומנצח יהודי-אמריקאי (נפטר ה'תשנ"א) ה'תרפ"ה – משה גושן-גוטשטיין, בלשן ישראלי וחתן פרס ישראל (נפטר ב-ה'תשנ"ב) ה'תשט"ו – דויד ברוזה, זמר ומוזיקאי ישראלי ה'תשכ"ז – הרב דניאל חיים אלתר, ראש כולל ארי שבחבורה לחושן משפט, וראש ישיבת פני מנחם ה'תרפ"ט הרב יעקב קופל רייך - מראשי היהדות האורתודוקסית בהונגריה ה'תשע"א – פרופ' שאול פלדמן – חתן פרס ישראל למדעי הרפואה לשנת 2005 ט"ז באלול – י"ח באלול אלול
עונת 2024/2025 בליגה האדריאטית

עונת 2024/2025 בליגה האדריאטית היא העונה ה-24 של הליגה האדריאטית, ליגת הכדורסל האזורית של קבוצות יוגוסלביה לשעבר (בוסניה והרצגובינה, קרואטיה, מונטנגרו, סרביה, סלובניה ומקדוניה הצפונית, שלא שלחה נציגה בעונה זו). בעונה זו הורחבה הליגה לראשונה בהיסטוריה ל-16 קבוצות ולראשונה מאז סולנוקי אולאי ולבסקי סופיה בעונת 2014/2015 כללה קבוצה שאינה ממדינות יוגוסלביה – מועדון הכדורסל דובאי מאיחוד האמירויות הערביות. בעונה זו התמודדו 16 קבוצות. בעונת 2023/2024 לא היו יורדות לליגה האדריאטית השנייה, ולכן כל 14 הקבוצות שהתחרו בה נשארו. לליגה התווספו ספרטק סובוטיצה, שזכתה באליפות הליגה השנייה בעונת 2023/24, ודובאי, שצורפה על ידי הליגה.
מתנקשים (סרט)

מתנקשים (באנגלית: Assassins) הוא סרט פעולה ומתח משנת 1995 בבימויו של ריצ'רד דונר, בכיכובם של סילבסטר סטאלון ג'וליאן מור ואנטוניו בנדרס. העלילה מתמקדת ברוברט ראת' (סטאלון), מתנקש ותיק שמחליט לפרוש מחיי הפשע, אך מוצא את עצמו נרדף על ידי מתנקש צעיר וחסר רחמים בשם מיגל ביין (בנדרס). בנוסף לכך, ראת' נאלץ להגן על אלקטרה (ג'וליאן מור), האקרית שמחזיקה במידע רגיש שכולם רוצים להשיג. הסרט משלב סצנות אקשן מתוחות עם קונפליקט אישי בין הדמויות הראשיות. התסריט נכתב על ידי האחיות וצ'אוסקי ובריאן הלגלנד. האחיות וצ'אוסקי הצהירו כי התסריט שלהם שוכתב לחלוטין על ידי הלגלנד וכי הם ניסו להסיר את שמותיהם מהסרט אך נכשלו. הקרנת הבכורה של הסרט התקיימה ב-6 באוקטובר 1995. הסרט זכה להצלחה מסחרית בקופות, למרות ביקורות מעורבות. רוברט ראת' (סילבסטר סטאלון) הוא מתנקש ותיק שמתכנן לפרוש לאחר שנים רבות בתחום, אך תוכניתו משתבשת כאשר מתנקש צעיר בשם מיגל ביין (אנטוניו בנדרס) מתחיל לרדוף אחריו. במהלך הסרט, ראת' נדרש להגן על האקרית בשם אלקטרה (ג'וליאן מור), המחזיקה במידע רגיש שעלול לגרום לסכנת חיים עבור כולם. סילבסטר סטאלון בתפקיד רוברט ראת' אנטוניו בנדרס בתפקיד מיגל ביין ג'וליאן מור בתפקיד אלקטרה הסרט קיבל ביקורות מעורבות. בעוד שסצנות האקשן זכו לשבחים, העלילה והדמויות נתפסו כסטנדרטיות. ב-Rotten Tomatoes, הסרט קיבל ציון נמוך של 16% מצד המבקרים, אך קהל הצופים העניק לו ציון של 45%. "מתנקשים", במסד הנתונים הקולנועיים IMDb (באנגלית) "מתנקשים", באתר נטפליקס "מתנקשים", באתר AllMovie (באנגלית) "מתנקשים", באתר Rotten Tomatoes (באנגלית) "מתנקשים", באתר Box Office Mojo (באנגלית) "מתנקשים", באתר אידיבי "מתנקשים", במסד הנתונים הקולנועיים KinoPoisk (ברוסית) "Beyond the Matrix". The New Yorker. 2012-09-10. נבדק ב-2014-07-28.
י"ח באלול

י"ח באלול הוא היום השמונה עשר בחודש השנים עשר בשנה העברית, למניין החודשים מתשרי, והיום השמונה עשר בחודש השישי למניין החודשים מניסן. י"ח באלול לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו". ג'תרכ"א – שמעון החשמונאי מוכתר כנשיא לדורות, בשנה השלישית לכהונתו (מקבים א' פרק י"ד) ה'ת"ו – הריסת בית הכנסת צלאת אל-פאסיין בפאס בהוראת הסולטאן מוחמד ה-13. ה'תרפ"א – הוקם הקיבוץ הגדול הראשון בתולדות ישראל והציונות: עין חרוד ה'תרפ"ב – תחילת המנדט הבריטי בארץ ישראל ה'תש"ג – השואה: יהודי מינסק נטבחים בסוביבור ה'תשי"ח – בישראל נוסד מכון וינגייט לחינוך גופני ה'תשמ"ה – השקל החדש הופך למטבע הרשמי של ישראל ה'תנ"ח – (לפי שיטת חב"ד) רבי ישראל בן אליעזר, הבעל שם טוב (נפטר ה'תק"ך) ה'תק"ה – רבי שניאור זלמן מלאדי (אדמו"ר הזקן), מייסד חסידות חב"ד ו"בעל התניא" ו"שולחן ערוך הרב" (נפטר ה'תקע"ג) ה'תקע"ד – ג'יימס ג'וזף סילבסטר, מתמטיקאי בריטי ממוצא יהודי (נפטר ב-ה'תרנ"ז) ה'תשי"ב – אלי אפללו, פוליטיקאי ישראלי ויו"ר הקרן הקימת לישראל ה'תשט"ז – אלעזר שטרן, פוליטיקאי ישראלי ממפלגת יש עתיד ה'תשל"ח – שרית חדד, זמרת ישראלית ד'תתצ"ג – בלדווין השני, מלך ממלכת ירושלים הצלבנית. ה'שס"ט – מהר"ל מפראג (רבי יהודה ליווא בן בצלאל), פוסק הלכה והוגה דעות יהודי מפורסם ודמות יסוד במחשבת ישראל, אב"ד וראש ישיבה בפוזנא, בניקלשבורג ובפראג. ה'תרמ"ט – רבי עובדיה עבדאללה סומך, ראש רבני בבל. י"ז באלול – י"ט באלול אלול יום-הולדת 'המאורות הגדולים' – ח"י באלול, מדור באתר chabad.org.il. היום בהיסטוריה היהודית ח"י באלול (לחץ שם על "עוד" כדי לקרוא), אתר he.chabad.org
עוזי פיינרמן (מוזיקאי)

עוזי פיינרמן הוא מוזיקאי, זמר ומלחין הידוע בשם הבמה עוזי רמירז, חבר בהרכב "האחים רמירז" וחבר לשעבר בלהקת בום פם. פיינרמן נולד בישראל וגדל ברחובות ובארצות הברית (בקליפורניה ובאיווה). התחיל לנגן על גיטרה בגיל 9 ובתיכון למד בבית הספר תלמה ילין במגמת ג'אז, שם התחיל לכתוב מוזיקה. בתיכון פגש פיינרמן את אורי בראונר כנרות ויובל זולוטוב, איתם הקים את להקת בום פם. בשנת 2009 עזב את להקת בום פם והקים עם ספי ציזלינג ואיתן אפרת את הרכב האינדי "האחים רמירז". "האחים רמירז" הוציאו מספר אלבומים, בהם "האחים רמירז", "Who? You!" ו-"Octopus Yoga". בשנת 2012, כתב את המוזיקה לסרט "לא בתל אביב" יחד עם רותם בר אור. בנוסף, יצא לקריירת סולו, אך במקביל ממשיך לנגן לצד אמנים שונים כמו יהלי סובול, קרולינה ועוד. 2024 – Family Man (מיני אלבום) 2023 – Axe & Spade 2022 – Neon Dust 2016 – Ice Skates (מיני אלבום) 2014 – Bobbi Jene & The Bullet 2014 – Cheese in My Pocket 2010 – Lick My Heart 2021 – Sci-Fi 2015 – Octopus Yoga 2013 – Who? You! 2010 – One Night (מיני אלבום) 2009 – האחים רמירז 2009 – Puerto Rican Nights 2006 – בום פם עוזי פיינרמן, באתר ספוטיפיי אתר האינטרנט של עוזי רמירז אורי זר אביב, אקסטרה צ'יז, באתר Time Out תל אביב, ‏23 באפריל 2014 ליה פן, עוזי פיינרמן מגלה את אמריקה, באתר הארץ, ‏20 באוקטובר 2010 ארלה הצמצם הבוער, ‏אמן אחד בשבוע: עוזי רמירז על אהבה ומוות ומשקאות ממותקים, באתר "Time Out ישראל", 7 במרץ 2022 מירב מורן, ‏האחים המוצלחים, באתר גלובס, 4 במרץ 2009 בן שלו, ללא גיטרת בס וללא מלודיות מצליח האלבום החדש של האחים רמירז להיות מסעיר, באתר הארץ, ‏22 בינואר 2016 גיא בניוביץ', אלבום: האחים רמירז /"Who? You!", באתר כלכליסט, 23 ביולי 2013 נירית אנדרמן, ליצור סרט ראשון כנגד כל הסיכויים, באתר הארץ, ‏14 ביוני 2012 עוזי "רמירז" פיינרמן | qube.co.il, באתר www.qube.co.il האחים רמירז | qube.co.il, באתר www.qube.co.il
שחר המתים (סרט, 1978)

שחר המתים  (באנגלית: Dawn of the Dead) הוא סרט זומבים אמריקאי משנת 1978 אשר בוים על ידי ג'ורג' רומרו. זהו הסרט השני בסדרת סרטי הזומבים של רומרו. מבקר הקולנוע רוג'ר אברט, אשר היה אחד ממבקרי הקולנוע הבולטים באותה התקופה, העניק לסרט דירוג של ארבעה כוכבים מתוך ארבעה, וכינה אותו "אחד מסרטי האימה הטובים ביותר שנעשו אי פעם". הסרט, אשר הופק בתקציב צנוע של כ-1.5 מיליון דולרים, זכה להצלחה מסחרית ניכרת וגרף מעל ל-66 מיליון דולרים ברחבי העולם. הצלחת הסרט הובילה לאורך השנים להפקה של מספר סרטי המשך. ב-2004 הופקה גרסה מחודשת לסרט בבימויו של זאק סניידר. עלילת הסרט מתרחשת בארצות הברית בעיצומה של אפוקליפסת זומבים הגורמת לחברה לקרוס בעוד שהזומבים רוצחים את ההמונים. העלילה מתמקדת בארבעה ניצולים – שני שוטרי SWAT, טייס מסוק וחברתו ההרה. ארבעת הניצולים בורחים מהעיר בחיפוש אחר מקום בטוח לשהות בו. בעקבות כך הם פורצים למרכז קניות נטוש ומתבצרים שם. הניצולים נאלצים להתמודד עם אתגרים הולכים וגדלים ככל שכמות הזומבים שמתאספת מחוץ למרכז הקניות הולכת וגדלה. קן פורי בתפקיד פיטר וושינגטון, שוטר SWAT אפרו-אמריקני קשוח אשר הופך למנהיג הקבוצה. גיילן רוס בתפקיד פרנסין "פראן" פרקר, מנהלת תחנת טלוויזיה וחברתו של סטיבן. בתחילה מהוססת ומפוחדת, אך בהמשך היא לומדת כיצד להגן על עצמה. דייוויד אמגה בתפקיד סטיבן "פלייבוי" אנדרוז, טייס מסוק והחבר של פרנסין. אף על פי שאינו מיומן בלחימה כמו פיטר ורוג'ר, סטיבן נחוש להגן על הקבוצה. סקוט רייניג'ר בתפקיד רוג'ר "טרופר" דמרקו, שוטר SWAT וחבר טוב של פיטר. מדיה וקבצים בנושא שחר המתים בוויקישיתוף אתר האינטרנט הרשמי של שחר המתים (באנגלית) "שחר המתים", במסד הנתונים הקולנועיים IMDb (באנגלית) "שחר המתים", באתר AllMovie (באנגלית) "שחר המתים", באתר Rotten Tomatoes (באנגלית) "שחר המתים", באתר Metacritic (באנגלית) "שחר המתים", באתר אידיבי "שחר המתים", במסד הנתונים הקולנועיים KinoPoisk (ברוסית) Dawn of the Dead movie review (1979) | Roger Ebert, www.rogerebert.com (באנגלית אמריקאית) "Dawn of the Dead". The Numbers. ארכיון מ-27 במאי 2014. נבדק ב-15 בנובמבר 2019. {{cite web}}: (עזרה) "Dawn of the Dead - Production Notes". Media Atlantis. Universal Pictures. אורכב מ-המקור ב-2014-10-25. נבדק ב-15 במאי 2018. {{cite web}}: (עזרה)
If I Can't Love Her

"If I Can't Love Her" הוא שיר שנכתב על ידי טים רייס והולחן על ידי אלן מנקן למחזמר "היפה והחיה" (1994), עיבוד בימתי לסרט האנימציה של דיסני מ-1991 באותו השם. השיר מושר על ידי החיה לאחר שהוא מפחיד את בל, היפה, וגורם לה לברוח מהטירה ומתאר את הקושי של החיה לאהוב את בל. השיר בוצע לראשונה על ידי השחקן האמריקני טרנס מאן, ששיחק את החיה בברודוויי. החיה בקושי שר בסרט המקורי, ולכן מנקן ורייס כתבו את השיר כסולו לדמות על מנת לסייע לפיתוח הדמות ולהבעת רגשותיה כלפי בל. השיר שואל מוטיבים מוזיקליים מפסקול הסרט, שגם הוא הולחן על ידי מנקן. השיר נכתב כקינה על אהבה ותשוקה שאבדה, ומולחן כבלדה מלנכולית עם סגנון אופראי במקצת. השיר מבוצע בשנית במערכה השנייה לאחר שהחיה משחרר את בל ומאפשר לה לחזור לביתה. השיר קיבל ביקורות חיוביות ממבקרי התיאטרון, ששיבחו את מנקן ורייס על הכתיבה ואת הופעתו של מאן. השיר זכה לכמה גרסאות כיסוי, בין היתר על ידי הזמר ג'וש גרובן. השיר כמעט נכלל בגרסת הלייב אקשן של הסרט, אבל בסוף הוחלף בבלדה אחרת, "Evermore", שלטעמי היוצרים שירתה יותר טוב את עלילת הסרט. מידע על היצירה "If I Can't Love Her" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.